KAAPSTAD. - Die ANC het gister twee van sy burgemeesters in die Wes-Kaap die deur gewys in 'n stap wat volgens die party se kritici verband hou met 'n interne magstryd in die ANC.
Dié stap is deur die DA verwelkom, maar mnr. Theuns Botha, die party se provinsiale leier, het gesê dit het niks met goeie regering te make nie. Volgens hom is dit 'n poging deur die sogenaamde Skwatsha-kamp om ondersteuners van Rasool by te kom.
Botha het gesê verskeie ANC-munisipaliteite word tans ondersoek en hy is verstom dat die burgemeesters van Bitou en Sederberg nog nie deur die ANC geskors is nie. Die stappe teen Abrahams en Schuurman is volgens hom die uitvloeisel van 'n politieke bakleiery oor mag in die ANC.
Volgens Skwatsha is Abrahams vroeër vanjaar geskors te midde van 'n ondersoek na sy belang in 'n droogskoonmakery. Hy het gesê 'n veelparty-komitee het bevind Abrahams het botsende belange.
Volgens hom het die PUK op sy bosberaad die afgelope naweek besluit sy belangrikste uitdaging is om die mense van die Wes-Kaap te verenig. Omdat die ANC die "leier van die gemeenskap" is, moet dié proses binne die ANC begin.
Derdens trek die party sy "borswering aan" vir die komende plaaslike verkiesing. "As die proses om kandidate te kies reg verloop en mense gekies word wat werklik gemeenskappe verteenwoordig, en nie nét omdat hulle lede van die ANC is nie, is die helfte van ons werk gedoen," het hy gesê.
Mev. Anderson is 'n botanis by die McGregor-museum op Kimberley, terwyl haar man as voëlkundige by die Noord-Kaapse departement van toerisme, omgewing en bewaring werk. Dis nie bekend wanneer hulle na Suid-Afrika terugkeer nie.
Hoewel die Suid-Afrikaanse regering net van twee beseerdes kennis dra, is Die Burger oor 'n derde ingelig.
Die eerste beseerde is 'n KwaZulu-Natalse man wat om sy lewe veg en die ander twee is vroue wat reeds ontslaan is.
OOS-LONDEN. - 'n Sesjarige meisie veg om haar lewe in 'n hospitaal in dié stad nadat 'n asbes-sambreel die naweek op haar kop geval het.
Sy het ernstige hoofbeserings opgedoen toe 'n tuinsambreel by haar huis in Abalesstraat, Cambridge, in 'n fratsongeluk op haar kop geval het. Die sambreel het blykbaar vanself afgebreek en daar was nie sterk winde wat die sambreel kon omwaai nie.
Volgens Mangcotywa het hy verlede week 'n klagstaat ontvang wat van die ander bewerings teen hom volledig uiteensit en hy is aangesê om Vrydag die tugverhoor by te woon.
Die verhoor kom nadat Mangcotywa in April 'n dringende mediakonferensie gereël het nadat 'n brief bekend geword het waarin die burgemeester, mnr. Nceba Faku, hom kritiseer weens versuim om sy dienste as munisipale bestuurder korrek uit te voer.
Só het mnr. Hendrik Breedt van Boksburg-Noord eergister op die lyk van 'n man afgekom wat vermoedelik sowat vyf weke gelede in 'n vullisdrom in sy tuin vasgemessel is.
Pieke het verder gesê die ondersoek dui tot dusver daarop dat die twee verdagtes bevriend was met die oorledene.
"Dit wil voorkom asof die motief vir die beweerde moord moontlik geld was. As dit die man is wat ons vermoed dit is, dan is daar inligting dat hy onlangs 'n woonstel in Johannesburg verkoop het en in besit van baie geld was.
"Daar is ook inligting dat die twee mense wat ons in aanhouding het, sowat vyf weke gelede aangebied het om die man na die Johannesburgse Lughawe te neem."
Pieke het gesê die oorledene is vermoedelik 'n burger van Ysland wat die laaste sowat tien jaar in Suid- Afrika gewoon het.
Die man se vriende was onder die indruk hy is oorsee en het nie bekommerd geraak toe hulle niks van hom hoor nie. Sy familie sal waarskynlik van Ysland na Suid-Afrika gebring word om die lyk uit te ken.
Mnr. Charl Mans (24), 'n voormalige Suid-Afrikaanse skopbokskampioen, was op 26 Junie in 'n ongeluk waarin hy ernstige kopbeserings asook 'n gebreekte werwelkolom opgedoen het. Hy is van sy arms af ondertoe verlam en kan nie praat nie.
Hy en vier ander vriende was die aand van die ongeluk op pad terug huis toe ná 'n verjaardagpartytjie in Melville, Johannesburg. In Sophiatown het die bestuurder beheer oor die motor verloor en dit het gerol.
Mans, wat links agter gesit het, en 'n vriendin in die passasiersitplek voor, is die enigste van die vyf insittendes wat beseer is.
Hy was die eerste week ná die ongeluk in 'n koma in die Johannesburgse Hospitaal, waar hy aan hart- en asemhalingsmasjiene gekoppel was.
"Ek het my kinders van kleins af geleer om te werk vir wat hulle wil hê en mense te respekteer," het me. Mans gesê terwyl sy gister 'n ruskans buite haar seun se hospitaalkamer geneem het.
Sy fisioterapie en behandeling ná sy ontslag uit die hospitaal sal minstens R148 000 kos vir 24 weke - geld wat sy ma nie het nie.
Hy kry nog bloedoortappings nadat die are in sy linkerarm afgesny is in die ongeluk. Dokters wou aanvanklik die arm amputeer, maar kon toe daarin slaag om die are te heg.
Ek skryf na aanleiding van die berig in Rapport van 3 Julie oor die saak tussen die beheerliggame en die onderwysdepartement.
Ek wil dit graag aan mnr. Witbooi stel dat dit glad nie om grondwetlike toegang tot onderwys gaan nie. Daar is in elke gebied van ons land meer as genoeg skole - die keuse van skole bly dié van die ouers. As jy verkies om jou kind in 'n Afrikaansmedium-art. 21-skool te sit omdat jy dink dís waar hy of sy die beste opvoedkundige opleiding gaan kry, is dit jou keuse.
Verder kan ek nie glo dat daar so 'n bohaai opgeskop en soveel geld in die water gegooi word en dit oor twaalf leerlinge nie. Dit is mos nou regtig nie finansieel lonend om 'n klas vir twaalf leerling te skep nie. In ons klasse is daar minstens dertig leerlinge per klas voordat 'n bykomende onderwyser oorweeg word.
Die onderwysdepartement het juis art. 21-skole geskep omdat hy nie finansieel die laste van die skole kan of wil dra nie. Na my mening gaan dit om mag: dit is die laaste mag wat ons as Afrikaners nog het, die feit dat ons 'n sê oor kinders se opvoeding het.